armvectores/hy_wikipedia_2023 huggingface dataset:
Տիգրան Մուսիև

Տիգրան (Լազր) Արշակի Մուսիև (Մուսիյան)  (1882 - 1938), Անդրկովկասում խորհրդային ռեժիմի հաստատման աջակից, ԽՄԿԿ անդամ (1902)։
Հեղափոխական գործունեության մեջ է ներգրավվել 1900-ական թվականների սկզբին՝ Բաքվի նավթագործարաններում աշխատելու տարիներին։ ՌՍԴԲԿ II համագումարից հետո ձեռք է բերել բոլշևիկյան կողմնորոշում։ 1907 թվականին Բաքվում մայիսմեկյան ցույցին մասնակցելու համար ձերբակալվել և բանտարկվել է։ 1913 թվականին զորակոչվել է բանակ։ 1916 թվականից ծառայել է Սարիղամիշում, ներգրավվել բոլշևիկյան ընդհատակի աշխատանքներում։ Ռուսաստանում 1917 թվականի Փետրվարյան հեղափոխությունից հետո եղել է Սարիղամիշի բոլշևիկյան և կայազորի զինվորական կոմիտեների անդամ։ 1917 թվականի դեկտեմբերին մասնակցել է Կովկասյան բանակի II համագումարի աշխատանքներին, ընտրվել Սարիղամիշի ռազմահեղափոխական կոմիտեի անդամ։ 1918 թվականի հունվարին, երբ Սարիղամիշում հաստատվել էր խորհրդային ռեժիմ, Մուսիևը նշանակվեց քաղաքի զինվորական պարետ և միաժամանակ Կովկասյան ռազմաճակատի հրամանատարի տեղակալ։ Ռուսական զորքերի՝ Կովկասյան ռազմաճակատից հեռանալուց հետո Սարիղամիշի կոմիտեն տեղափոխվել է Բաքու, որտեղ Մուսիևը նշանակվել է կոմիսար և սատարել Բաքվի կոմունային։ 1918 թվականի մարտին մեկնել է Հյուսիսային Կովկաս, ապա՝ Աստրախան, որտեղ մասնակցել է սպիտակ-գվարդիականների դեմ մարտերին։ Եղել է Վլադիկավկազի զինվորական պարետը։ Անդրկովկասում խորհրդային ռեժիմի հաստատվելուց հետո սովորել և ավարտել է Մոսկվայի Գ․ Վ․ Պլեխանովի անվան ժողտնտեսության ինստիտուտը, ստանձնել զինվորական և տնտեսական պաշտոններ։
Ավստրիայի խորհրդարան

Ավստրիայի խորհրդարան (գերմ.՝ Österreichisches Parlament), Ավստրիայի Հանրապետության բարձրագույն օրենսդիր մարմինը, որը բաղկացած է 245 պատգամավորներից։ Երկպալատ խորհրդարանը բաղկացած է դաշնային և ազգային խորհուրդներից։
Ազգային խորհուրդ կամ նացիոնալռատը բաղկացած է 183 պատգամավորներից, որոնք ընտրվում են համամասնական ընտրակարգով։ Այլ կերպ անվանվում է «ստորին պալատ»։ Դաշնային խորհրդի կամ բունդեսռատի անդամների թիվը փոփոխական է։ Ներկայումս այն բաղկացած է 62 պատգամավորներից։
Յուրաքանչյուր պատգամավոր ունի վետոյի իրավունք։ Ավստրիայի խորհրդարանի շենքը տեղակայված է մայրաքաղաք Վիեննայում։


== Պատմություն ==
Ավստրիայի խորհրդարանը հիմնադրվել է 1861 թվականին։ 1934-1945 թվականներին խորհրդարան չի գործել և օրենսդիր մարմնին փոխարինել է դաշնային աշխարհաժողովը։
1918 թվականին ձևավորվել է ժամանակավոր ազգային ժողով, որը երկար կյանք չի ունեցել։ 1873 թվականին ազգային ժողովի անդամների ընտրությունը դարձավ ընտրովի, սակայն ընտրելու իրավունք ունեին միայն Ավստրիայի արական սեռի ներկայացուցիչ քաղաքացիները։
1907 թվականին առաջին անգամ կանայք ևս ստացան ընտրական իրավունք։ 1907 թվականին առաջին անգամ Ավստրիայում տեղի ունեցավ համատարած խորհրդարանական ընտրություններ։
1861 թվականին ձևավորվել է Ավստրո-Հունգարիայի կայսրության նոր օրենսդիր մարմինը՝ կայսերական խորհուրդը, որն այլ կերպ անվանվում է ռայխսրաթ։ 1849 թվականին ռայխսրաթը ցրվել է։
1848 թվականին Ավստրո-Հունգարիայի կայսր Ֆերդինանդ I-ը թողարկել է Ավստրիայում միապալատ խորհրդարանի բացման վերաբերյալ հրամանագիր։


== Ծանոթագրություններ ==
Վերխնեաստախով (Բոկովսկի շրջան)

Վերխնեաստախով (ռուս.՝ Верхнеастахов), ավան Ռուսաստանի Դաշնության Ռոստովի մարզի Բոկովսկի շրջանում։ Մտնում է Զեմցովսկի գյուղական համայնքի կազմի մեջ։
Դիլեմա

«Դիլեմա», 2018 թվականին «Մագաղաթ» հրատարակչության հրատարակած Անահիտ Ղազախեցյանի բանաստեղծությունների ժողովածուն։ 86 էջ։ Խմբագիր՝ Աշոտ Գաբրիելյան, գեղարվեստական խմբագիր՝ Դավիթ Հակոբյան։ Գրքի շապիկի համար ընտրվել է հենց Անահիտի նկարած նկարը։ Գիրքը տպագրվել է ՀՀ մշակույթի նախարարության աջակցությամբ։
Գրքի շնորհանդեսը տեղի է ունեցել 2018 թվականի դեկտեմբերի 19-ին։
Գիրքը 2018 թվականի դեկտեմբերի ընդգրկվել է «Արմենպրեսի» «Երևանյան բեսթսելեր» նախագծի ամենավաճառված գրքերի ցանկում


== Գրքի հանձնարարականը ==
ժողովածուն Անահիտ Ղազախեցյանի առաջին ժողովածուն է։


== Ծանոթագրություններ ==
Մերգինո

Մերգինո (ռուս.՝ Мергино), գյուղ Ռուսաստանի Լենինգրադի մարզի Լոդեյնոպոլսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարսեղ Բ Բուլղարասպան

Բարսեղ II Բուլղարասպան կամ Վասիլ Բ (958, Կոստանդնուպոլիս, Բյուզանդական կայսրություն - դեկտեմբերի 15, 1025, Կոստանդնուպոլիս, Բյուզանդական կայսրություն), բյուզանդական կայսր 976 թվականից։ Նրա անչափահասության տարիներին գահին հաջողաբար տիրել են Նիկեփորոս II Փոկասը և Հովհաննես I Չմշկիկը։ Վերջինս, ըստ հայկական ավանդության, մանկահասակ Բարսեղ II–ին և նրա եղբայր Կոստանդնին փախցրել են Անձիտ գավառ Վասակավան գյուղը Թեոփանոս թագուհու ոտնձգություններից փրկելու համար և հետագայում, նրանց Կ. Պոլիս բերելով, թագը զիջել է Բարսեղ II–ին։ 976 թվականին Բարսեղ II–ի դեմ բռնկվել է նահանգային կալվածատեր ավագանու ապստամբություն։ Այն ճնշվել է 979 թվականին, բայց 987 թվականին բռնկվել է սոցիալական նույն խավերի ապստամբությունը։ Այն ճնշելու համար Բարսեղ II–ին օգնել է Կիևյան Ռուսիայի իշխան Վլադիմիրը, որին կայսրը կնության է տվել իր քրոջը՝ Աննային։ Պետության անվտանգությանը սպառնացող խոշոր կալվածատերերի ազդեցությունը թուլացնելու նպատակով և ի շահ քաղաքային առևտրա-արհեստավորական վերնախավի, սահմանափակել աշխարհիկ խոշոր հողատիրության աճը, օրենքներ հրապարակել ի պաշտպանություն հիմնական հարկատու տարրի՝ ազատ գյուղացիության։
Բուլղարների դեմ մղած երկարատև պատերազմներից հետո վերացրել է Բուլղարական պետությունը (1018), երկիրը վերածել բյուզանդական նահանգի։ 15000 բուլղար ռազմագերիների կուրացնելու պատճառով ստացել է «բուլղարասպան» մականունը։ 1000 թվականին դավադրաբար կայսրությանն է կցել Տայքի Դավիթ Կյուրոպաղատի իշխանության տարածքը, որտեղ հետագայում կազմակերպվել է Իբերիա բնակաթեմը։ 1021 թվականին Բարսեղ II–ի և սելջուկյան թուրքերի ճնշման տակ Վասպուրականի թագավոր Սենեքերիմ Արծրունին իր թագավորությունը «փոխանակել է» Սեբաստիայի շրջանի հետ, իսկ Անի-Շիրակի թագավոր Հովհաննես–Սմբատ Բագրատունին իր պետությունը «կտակել է» Բարսեղ II–ին։


== Ծանոթագրություններ ==
Դրուատյուրիե

Դրուատյուրիե (ֆր.՝ Droiturier), համայնք Ֆրանսիայի Օվերն մարզի Ալյեի գավառի Վիշի շրջանում։ Մտնում է Լապալիս կանտոնի կազմի մեջ։ 
Համայնքի INSEE կոդ՝ 03105։


== Բնակչություն ==
Համայնքի բնակչությունը 2008 թվականին կազմում էր 348 մարդ։


== Տնտեսություն ==
2007 թվականի տվյալներով 207 աշխատունակ տարիքի մարդկանցից (15-64 տարեկան) 143-ը տնտեսապես ակտիվ էին, 64-ը անգործունակ (ակտիվության ցուցանիշը 69,1 %, 1999 թվականին եղել է՝ 62,9 %)։ 143 աշխատունակ բնակիչներից 127-ը աշխատում էին (72 տղամարդ և 55 կին), անաշխատանք էին 16-ը (7 տղամարդ և 9 կին)։ 64 անգործունակ մարդկանցից 6-ը աշակերտներ կամ ուսանողներ են, 35-ը թոշակառու, 23-ը անաշխատունակ էին այլ պատճառներով։


== Տեսարժան վայրեր ==
Սուրբ Նիկոլա եկեղեցի (XII դար)
Հռոմեական կամուրջ
Կամուրջ (XVIII դար)
Կռածո երկաթյա խաչ (XVII դար)
Գերանակապ տներ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Դրուատյուրիե» (ֆրանսերեն)։ Արխիվացված օրիգինալից 2012-09-26-ին։ Վերցված է 2012-6-20 
«Դրուատյուրիե» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Կոնյուխի (գյուղ, Լոկաչինի շրջան)

Անվան այլ կիրառումների համար տե՛ս՝ Կոնյուխի (այլ կիրառումներ)Կոնյուխի (ուկրաիներեն՝ Конюхи), գյուղ Ուկրաինայի Վոլինի մարզի Լոկաչինի շրջանում։ Հիմնադրվել է 1545 թվականին։
2001 թվականի տվյալներով Կոնյուխի գյուղում բնակվում էր 780 մարդ։ Բնակավայրը զբաղեցնում է 3298 կմ² տարածք։ Բնակչության խտությունը կազմում էր 236,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օտարաբանություն

Օտարաբանություն, այն փոխառյալ բառերը, արտահայտությունները (ոճերը), արտասանության յուրահատուկ եղանակները, որոնք չեն արմատավորվել տվյալ լեզվի մեջ և դիտվում են որպես ընդունված նորմերից  շեղվող ու խորթ լեզվական երևույթներ:


== Ծանոթագրություններ ==
Այսուակ

Այսուակ (ռուս.՝ Айсуак, բաշկիրերեն՝ Айсыуаҡ), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1324 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դաստակերտի պղինձ-մոլիբդենային հանքավայր

Դաստակերտի պղինձ-մոլիբդենային հանքավայր, հանքավայր Հայաստանի Սյունիքի մարզում՝ Բարգուշատի լեռնաշղթայի հյուսիսարևմտյան լանջին։ Հայտնի է 1945 թվականից։ Միջին ջերմաստիճանի, ջրաջերմային, չափավոր խորությունների հանքավայր է։
Հանքավայրը գտնվում է ծովի մակերևույթից 2000 - 2400 մ բարձրության վրա։ Հայտնաբերել է ՀԽՍՀ ԳԱ երկրաբանական գիտությունների ինստիտուտի արշավախումբը 1945 թվականին։ Հետախուզել է հանրապետության երկրաբանական վարչությունը 1947-51 թվականներին, շահագործվել է 1947-1977 թվականներին։
Հանքավայրի շրջանը կազմված է ստորին էոցենի հրաբխածին հաստվածքից (պորֆիրներ, դրանց տուֆեր և տուֆաբրեկչիաներ), հատված վերին էոցեն-օլիգոցենի գրանոդիորիտային փոքր շտոկներով։ Հանքայնացումը հարում է հյուսիսարևմտյան տարածման բեկորատման գոտուն, որը հատում է պրոֆիրիտներին ն մասամբ հետամտվում վերջիններիս և գրանոդիորիտների շփման մակերեսի երկայնքով։ Հանքանյութերը հիմնականում երակիկացանցավոր են, տեղադրված եղջրաքարացած պորֆիրիտներում՝ մասամբ անցնելով ինտրուզիայի ներկոնտակտային գոտին։
Ուժեղ բեկորատված պորֆիրիտների մեջ զարգացած են պղնձով և հատկապես մոլիբդենով արտակարգ հարուստ բրեկչիանման հանքանյութերը, որոնց մեջ պորֆիրիտների բեկորները ցեմենտացված են մոլիբդենիտով և խալկոպիրիտով։ Հանքայնացումը ընթացել է պիրիտային, խալկոպիրիտային, խալկոպիրիտ-մոլիբդենային և գալենիտ-սֆալերիտային հաջորդական փուլերով։
Դաստակերտի պղնձամոլիբդենային հանքավայրը դասվում է չափավոր խորություններում ձևավորված միջին ջերմաստիճանային հիդրոթերմալ տիպին։ Հանքանյութը հիմնականում արդյունահանված էր, հանքավայրը՝ փակված։
Սուրբ Աստվածածին եկեղեցի (Տանակերտ)

Սուրբ Աստվածածին եկեղեցի, հայկական ավերված եկեղեցի, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության Տանակերտ (ներկայիս Անաքութ) գյուղում (Օրդուբադի շրջան)։ Եկեղեցին գտնվում էր գյուղի հյուսիսարևելյան թաղամասում։


== Պատմություն ==
Եկեղեցին վերականգնվել է ինչպես 17-րդ դարում, այնպես էլ 19-րդ դարում։


== Ճարտարապետություն ==
Սուրբ Աստվածածին եկեղեցու հորինվածքը գմբեթավոր բազիլիկ էր՝ բաղկացած սրահից, քառակողմ աբսիդից և երկհարկանի գավիթներից։ Ներքին պատերին երևում էին գեղանկարչության բազմաթիվ շերտերի հետքեր։


== Ոչնչացում ==
Եկեղեցին դեռ կանգուն էր 1980-ականներին։ Սակայն այն ավերվել է 1997 թվականից մինչև 2000 թվականի փետրվարն ընկած ժամանակահատվածի ինչ-որ պահին, իսկ դրա հետքերն ամբողջությամբ ջնջվել են մինչև 2009 թվականի հունիսի 28-ը, ինչպես փաստագրված է Caucasus Heritage Watch-ի հետաքննության արդյունքում։


== Ծանոթագրություններ ==
Ֆրանսիշկու Ռամոշ

Ֆրանսիշկու Աուգուստո Նետո Ռամոշ (պորտ.՝ Francisco Augusto Neto Ramos, ապրիլի 10, 1995(1995-04-10) կամ ապրիլի 10, 1994(1994-04-10), Póvoa de Varzim), պորտուգալացի ֆուտբոլիստ, «Շավիշ» ակումբի կիսապաշտպան։ 2016 թվականի Օլիմպիական խաղերի մասնակից Ռիո դե Ժանեյրոյում։


== Ակումբային կարիերա ==
Ռամոշը «Վարզիմ» և «Պորտու» ֆուտբոլային ակումբների սան է։ 2014 թվականի օգոստոսի 10-ին «Օլիվեյրենսե»-ի դեմ խաղում նա առաջին անգամ հանդես եկավ Սեգունդա լիգայում։ Դեկտեմբերի 7-ին մայրաքաղաքային «Ատլետիկո»-ի դեմ խաղում Ֆրանսիշկուն իր առաջին գոլը հեղինակեց «Պորտու»-ի կազմում։ 2016 թվականի հունվարի 20-ին Պորտուգալական լիգայի գավաթի «Ֆարմալիկան»-ի դեմ խաղում նա առաջին անգամ հանդես եկավ վիշապների հիմնական կազմում՝ երկրորդ խաղակեսում փոխարինելով Ժանելի Իմբյուլին։ Մարտի 12-ին «Ունիան Մադեյրա»-ի դեմխաղում Ռամոշն առաջին անգամ հանդես եկավ Սանգրիշ լիգայում՝ երկրորդ խաղակեսում փոխարինելով Վենսան Աբուբաքարին։ Նույն թվականին նա օգնեց նրանց հաղթել Սեգունդա լիգայում։
Ամռանը խաղային պրակտիկա ստանալու համար Ռամոշը տեղափոխվեց «Շավիշ» ֆուտբոլային ակումբ։


== Միջազգային կարիերա ==
2014 թվականին Պորտուգալիայի ֆուտբոլի հավաքականի կազմում Ռամոշը դարձել է 2014 թվականի Եվրոպայի առաջնության արծաթե մրցանակակիր Հունգարիայում։  Առաջնության ընթացքում նա խաղացել է Իսրայելի ֆուտբոլի մինչև 19 տարեկանների հավաքականի, Հունգարիայի ֆուտբոլի մինչև 19 տարեկանների հավաքականի, Սերբիայի ֆուտբոլի մինչև 19 տարեկանների հավաքականի և Գերմանիայի ֆուտբոլի մինչև 19 տարեկանների հավաքականի դեմ խաղերում։
2015 թվականին Պորտուգալիայի երիտասարդական հավաքականի կազմում Ֆրանսիշկուն մասնակցեց 2015 թվականին Նոր Զելանդիայում կայացած Ֆուտբոլի երիտասարդական հավաքականների աշխարհի առաջնություն։ Առաջնության ժամանակ նա խաղացել է Կատարի երիտասարդական հավաքականի, Սենեգալի երիտասարդական հավաքականի, Կոլումբիայի երիտասարդական հավաքականի և Բրազիլիայի երիտասարդական հավաքականի դեմ խաղերում։
2016 թվականին Ռամոշը Պորտուգալիայի օլիմպիական հավաքականի կազմում մասնակցեց Ռիո դե Ժանեյրոյի Օլիմպիական խաղերին։ Առաջնության ժամանակ նա խաղացել է ընդդեմ Արգենտինայի Օլիմպիական հավաքականի, Հոնդուրասի Օլիմպիական հավաքականի, Ալժիրի Օլիմպիական հավաքականի և Գերմանիայի Օլիմպիական հավաքականի։
2022 թվականին Պորտուգալիայի կազմում մասնակցել է աշխարհի առաջնությանը՝ դառնալով հեթ-տրիկի հեղինակ Շվեյցարիայի դեմ խաղում։


== Ծանոթագրություններ ==


== Արտաքին հղումներ ==
Վիճակագրությունը soccerway-ում
National team data Archived 2016-03-04 at the Wayback Machine.
Վիճակագրություն FIFA-ի կայքում(անգլ.)
Հաֆրսֆյորդի ճակատամարտ

Հաֆրսֆյորդի ճակատամարտ, ռազմական բախում, որը տեղի է ունեցել 872 թվականին Նորվեգիայի Ստավանգեր և Սոլա կոմունաների միջև գտնվող Հաֆրսֆյորդ ֆյորդի տարածքում Հարալդ I թագավորի և Նորվեգիայի փոքր թագավորությունների միջև։ Այն ավարտվել է Հարալդ I թագավորի հաղթանակով և Արևմտյան Նորվեգիայի ամբողջական միացմամբ։


== Նշանակություն ==
Չնայած այն հանգամանքին, որ պատմաբանների մեծ մասը Նորվեգիայի միավորումը համարում է երկար գործընթաց, որը տևել է մի քանի դար՝ Հաֆրսֆյորդի ճակատամարտը ունի մեծ դերակատարություն Նորվեգիայի ժողովուրդների մշակույթում։ Վիկինգների հիշողության մեջ այս ճակատամարտը մնաց ամենամեծն ամբողջ պատմության ընթացքում։
Համաձայն Սնորրի Սթուրլուսոնի «Երկրի շրջանը» աշխատության՝ ճակատամարտից առաջ Հարոլդը վերահսկում էր ժամանակակից Նորվեգիայի հարավարևելյան հատվածի մեծ մասը։ Այլ աղբյուրների համաձայն՝ արևելյան հատվածի վերահսկողությունը գտնվում էր Դանիայի թագավորի ձեռքում։ Հաֆրսֆյորդի ճակատամարտը հանգեցրեց Հարոլդի՝ հարավ-արևելքում գտնվող հակառակորդների լիակատար ջախջախմանը։ Այս հաղթանակից հետո թագավորը կարողացավ հավաքագրել ավելի շատ հարկ և հպատակեցնել երկրի մեծ մասը։ Թագավորի հակառակորդները փախան Իսլանդիա։ Պատմաբանների կարծիքով Հարալդ 1-ինը Նորվեգիայի առաջին օրինական թագավորն է։


== Հիշատակ ==

Հարոլդհյուգեն (Haraldshaugen) հուշահամալիրը բացվել է 1872 թվականի հուլիսի 18-ին ճակատամարտի 1000-ամյակի առթիվ։ Հանդիսավոր արարողությունը ղեկավարել է թագաժառանգ Օսկար II-ը։ Հուշարձանը տեղադրված է Հյոուգեսունի հյուսիսում։ Այն իրենից ներկայացնում է մեծ բլուր, որի շուրջ տեղադրված են 29 գրանիտե մեծ քարեր, որոնցից յուրաքանչյուրը խորհրդանշում է պատմական Նորվեգիայի կոմսության 29 կոմսությունները։ Հուշահամալիրի ամենաբարձր կետում տեղադրված են չորս հատ 17 մետր բարձրության բրոնզե սյուներ, որոնց վրա փորագրված են ճակատամարտի կարևորագույն տեսարանները:.
Նորվեգացի պատմիչ Իվան Անդրեասը գրել է ճակատամարտին նվիրված բանաստեղծություն, որը կոչվում է «Հարալդհաուգեն»։
1983 թվականին նորվեգացի քանդակագործ Ֆրից Ռեդոմը ստեղծեց «Թուրը ժայռի մեջ» հուշարձանը՝ ի հիշատակ Հաֆրսֆյորդի ճակատամարտի։ Այն գտնվում է Ստավանգեր քաղաքի մոտ գտնվող ֆյորդի հարևանությամբ։ Հուշարձանը բացվեց Նորվեգիայի Օլաֆ V թագավորի կողմից։


== Աղբյուրներ ==
Հաֆրսֆյորդի ճակատամարտի մասին հիմնական աղբյուրը հանդիսանում է Հալորդ 1-ինի մահից հետո Թորբյորն Հորնկլովի կողմից գրված «Գլիմդրապա» և «Հրաֆնսմալ» («Հարալդսքվյդի») ստեղծագործությունները։ Ստորև ներկայացված է Հորնկլովի ստեղծագործություններից մի հատված.

Մեկ այլ աղբյուր է համարվում սկանդինավյան «ՀարալդԳեղեցկահերի մասին սագա»-ն, որը մտել է «Երկրի շրջանակ» աշխատության մեջ։ Աշխատությունում խոսվում է Հաֆրսֆյորդի ճակատամարտի մասին, որը ենթադրաբար կռվից 300 տարի անց Սնորրի Սթուրլուսոնի կողմից գրված։ Սնորին մանրամասն ներկայացնում է առաջացած հակամարտությունը։ Շատ պատմաբաններ իրենց անհամաձայնությունն են ներկայացրել Սնորիի աշխատության հավաստիության վերաբերյալ։


== Ծանոթագրություններ ==


== Գրականություն ==
Krag, Claus 18. juli 1872 Et hus med mange rom (Arkeologisk museum i Stavanger, Stavanger. 1999)
Masdalen, Kjell-Olav Fra Lindesnes til Rygjarbit (Aust-Agder-Arv: 2006)
Forte, Angelo with Richard Oram and Frederik PedersenViking Empires (Cambridge University Press. 2005)


== Արտաքին հղումներ ==
Swords in Rock.
Կարակուլինսկի շրջան

Կարակուլինսկի շրջան (ռուս.՝ Каракулинский район), մունիցիպալ շրջան Ռուսաստանի Դաշնության Ուդմուրթական հանրապետությունում։
Ստեղծվել է 1926 թվականին։ Վարչական կենտրոնը՝ Կարակուլինո։


== Աշխարհագրություն ==
Շրջանի տարածքի մակերեսը կազմում է 1192,6 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 13037 մարդ։ Բնակչության խտությունը կազմում էր 10,93 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Համալասարան Քուինս

Համալասարան Քուինս (անգլ.՝ Queen's University), պաշտոնական՝ Քինգստոնի Քուինս Համալսարան (անգլ.՝ Queen's University at Kingston), Թագավորական համալսարան, հանրային հետազոտական համալսարան Օնտարիո նահանգի Քինգստոն քաղաքում։ Աշխարհի ամենահեղինակավոր համալսարաններից մեկն է։ 


== Պատմություն ==
Հիմնադրվել է 1841 թվականի հոկտեմբերի 16-ին, համաձայն Վիկորյա թագուհու արձանագրության՝ համալսարանը ստեղծվել է Կանադայի հիմնադրումից 26 տարի առաջ։ Համալսարանին է պատկանում մոտ 1400 հա (3500 ակր) հող ամբողջ Օնտարիոյում և Անգլիայի Արևելյան Սասիքսում գտնվող Հերսթմոնսի ամրոցը։ Քուինս համալսարանը առաջարկում է տասական կրթական ծրագրեր բակալավրի և մագիստրատուրայի համար։
Համալսարանը հիմնադրվել է Շոտլանդիայի եկեղեցու կողմից։ Նախարարությունների համար ուսանողների պատրաստման առաջին պարապմունքները եղել են 1842 թվականի մարտի 7-ից 13 ուսանողների և 2 պրոֆեսորների կազմում։ Արևմտյան ծովեզրյա նահանգներում Թագավորական համալսարանն առաջինն էր, որ ընդունեց իգական սեռի սովորելու իրավունքը և ձևավորեց ուսանողական ինքնակառավարություն։ 1883 թվականին կանանց համար հիմնադրվել է բժշկական քոլեջ։ 1888 թվականին համալսարանը առաջարկել է վերապատրաստման դասընթացներ՝ դառնալով առաջին կանադական համալսարանը, որը սկսել է առաջարկել այն։ 1912 թվականին ստացել է ներկայիս իրավաբանական անվանումը։
Ամբողջ աշխարհում բնակվում է Քուինս համալսարանի 23,000 ուսանող և ավելի քան 131,000 շրջանավարտ։ Հայտնի շրջանավարտների թվում են պետական պաշտոնյաներ, գիտնականներ, գործարարներ և Ռոդսի 56 թոշակառուներ։ Համալսարանը զբաղեցրել է 4-րդ հորիզոնականը 215 թվականին Maclean's-ի բուհերի վարկանիշում, 2014 թվականին՝ 187-րդ, 251-ից մինչև 275-րդ հորիզոնականները 2013-2014 թվականներին QS աշխարհի բուհերի վարկանիշում և 201-ից 300-րդ հորիզոնականը 2014 թվականին Աշխարհի համալսարանների ակադեմիական վարկանիշում։
ԱՄՆ նախագահ Ֆրանկլին Ռուզվելտը արժանացել է համալսարանի պատվավոր աստիճանի։ Համալսարանի դափնեկիրն են նաև անգլիայի արքայազն Չարլզը և Կանադայի նախկին վարչապետ Ժան Կրետյենը։


== Պատկերասրահ ==

		
		


== Ծանոթագրություններ ==


== Արտաքին հղումներ ==
http://queensu.ca/ . պաշտոնական կայք
Պաշտոնական ատլետիկ կայք
Կարոլա Լորենցինի

Կարոլինա (Կարոլա) Ելենա Լորենցինի (իսպ.՝ Carola Lorenzini, օգոստոսի 15, 1899(1899-08-15), Alejandro Korn, Buenos Aires, San Vicente Partido, Բուենոս Այրես, Արգենտինա - նոյեմբերի 23, 1941(1941-11-23), Morón, Բուենոս Այրես, Արգենտինա), արգենտինացի առաջին օդաչուներից։


== Կյանք ==
Լորենցին ծնվել է Բուենոս Այրեսում, Արգենտինայում, ընտանիքի ութ զավակներից յոթերորդն է։ Հեռախոսային ընկերությունում աշխատել է որպես մեքենագրուհի։ Մասնակցել է թիավարման, տեգահարման, ատլետիկայի և հոկեյի տարբեր մրցումների։ 1933 թվականին նա սկսել է ինքնաթիռով թռչել սովորել Մորոնի ավիաակումբում։ Դասերը թանկ արժեին, և նա ծախսում է իր բոլոր խնայողությունները` վաճառելով նաև իր հեծանիվն ու հանրագիտարանը։ 1935 թվականին նա ստացել է օդաչուի իր վկայականը։ Նույն տարում նա Հարավային Ամերիկայի ռեկորդ է սահմանել` ջրի մեջ ցատկելով 5.700 մետրից։ Նա նաև մասնակցել ու հաղթել է մի քանի մրցաշարեր` մեծ հետաքրրքություն ցուցաբերելով օդաչուական բարձրագույն վարպետության հանդեպ։ Հայտնի է դարձել օղակների նետման իր ցուցադրություններով։ 
1938-1940 թվականներին Լորենցինին ներգրավված էր հետազոտական առաքելության մեջ, որի ընթացքում թռիչքներ էին կատարվում Արգենտինայի 14 շրջաններ` օդային քարտեզներ ու թռիչքներ նախագծելու համար։ Նա թռել է յուրաքանչյուր քաղաք ու երկիր` ծանոթագրելով իր ճամփորդությունների քարտեզները։ Արդյունքում նա ամբողջ երկրում հայտնի է դարձել։ 1939 թվականին Vosotras ամսագիրը Լորենցիին անվանել է Արգենտինայի տարվա ութ կանանցից մեկը, նրա նկարը հայտնվել է El Gráfico ամսագրի շապիկին։
1941 թվականի նոյեմբերի 23-ին Լորենցինին կորցրել է իր ինքնաթիռի կառավարումը և վթարի է ենթարկվել։ Նա անմիջապես մահացել է։ Դժբախտ պատահարը տեղի է ունեցել Մորոնում, օդային բարձր վարպետության ցուցադրությունների ժամանակ, որին այցելել էին ուրուգվայցի մի խումբ օդաչուներ։ Ավելի ուշ հաղորդվել է, որ Լորենցին ծանոթ չէր այն ինքնաթիռին, որով թռչում էր և չափազանց բարկացած էր ցուցահանդեսի կազմակերպչական խնդիրների պատճառով։
2001 թվականին Արգենտինայի փոստը դրոշմանիշ է մարել նրա անունով և նկարով։


== Ծանոթագրություններ ==
Ցիցքարիջուր

Ցիցքարիջուր, գետակ Հայաստանի Գեղարքունիքի մարզում, Խաչիջուր գետի օժանդակը։ Սկիզբ է առնում Արծվաշեն համայնքի հյուսիսային մասում և Արծվաշեն գյուղի հարավային եզրին միախառնվում մայր գետին։ Երկարությունը՝ 3 կմ։


== Ծանոթագրություններ ==
Արսամակի

Արսամակի (ռուս.՝ Арсамаки), գյուղ Ռուսաստանի Վլադիմիրի մարզի Գուս-Խրուստալնի շրջանի կազմում։
Բնակչությունը 2010 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուշ-Ելգա (գյուղ, Բելեբեևսկի շրջան)

Կուշ-Ելգա (ռուս.՝ Куш-Елга, բաշկիրերեն՝ Ҡушйылға), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուն Վոժ (Մեծ Սոյուի վտակ)

Անվան այլ կիրառումների համար տե՛ս՝ Լուն Վոժ (այլ կիրառումներ)Լուն Վոժ (ռուս.՝ Лун-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մեծ Սոյու գետի աջ ափին 37 կմ հեռավորության վրա։ Գետի երկարությունը կազմում է 30 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000060985
Կոդը ըստ հիդրոլոգիական հետազոտության (ՌԴ) — 103006098
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մարիու Ժուան

Չշփոթել Ժուան Մարիուի հետՄարիու Ժուան Սոուսա Ալվես (պորտ.՝ Mário João Sousa Alves, հունիսի 6, 1935(1935-06-06), Բարրեյրու), պորտուգալացի ֆուտբոլիստ, պաշտպան։
«Բենֆիկայի» կազմում նա երկու անգամ դարձել է Պորտուգալիայի չեմպիոն և երկու անգամ նվաճել երկրի գավաթը։ Նաև 1961 և 1962 թվականներին նվաճել է Չեմպիոնների Լիգան։


== Ակումբային կարիերա ==
Ծնվել է Սետուբալի շրջանի Բարեյրու քաղաքում, 14-տարեկանում «Ֆաբրիլ» ակումբում սկսել է իր երիտասարդական կարիերան, բայց որպես հարձակվող։ Հետո նա Պրեմիեր Լիգայում «Բենֆիկայի» հետ անցկացրել է 7 տարի, խաղալով 89 խաղ և նվաճելով վեց տիտղոս, այդ թվում 60-ականների սկիզբներին երկու անգամ Չեմպիոնների Լիգան՝ եզրափակիչներում խաղալով «Բարսելոնայի» և «Ռեալ Մադրիդ» հետ։
Մարիու Ժուանը կարիերան ավարտել է 1968 թվականին՝ 33 տարեկանում։ Նա երբեք չի եղել ամբողջապես մասնագիտական ֆուտբոլիստ, իր աշխատավարձի ճնշող մեծամասնությունը վաստակելով «Ֆաբրիլում»։


== Միջազգային կարիերա ==
Մարիու Ժուանը 4 տարում Պորտուգալիայի հավաքականում խաղացել է 3 խաղ։ Դեբյուտել է 1960 թվականի մայիսի 22-ին, Եվրոպական ազգերի գավաթի որակավորման փուլի Հարավսլավիայի դեմ խաղում (1-5)։


== Ձեռքբերումներ ==
Պրեմիեր Լիգա՝ 1959–60, 1960–61
Պորտուգալիայի գավաթ՝ 1958–59, 1961–62
Չեմպիոնների Լիգա՝ 1960–61, 1961–62


== Ծանոթագրություններ ==


== Արտաքին հղումներ ==
Mário João Statistics
Portugal stats at Eu-Football
Հունաստանի տնտեսություն

Հունաստանի տնտեսություն, Հունաստանի Հանրապետության նյութական և ոչ նյութական բարիքներ արտադրողների, սպառողների միջև կարգավորված փոխհարաբերությունների, որոշումներ ընդունելու և իրագործելու մեխանիզմների ու ինստիտուտների ամբողջություն։ Հունաստանը տնտեսական ներուժով աշխարհի 48-րդ խոշորագույն երկիրն է՝ տարեկան 192,691 միլիարդ դոլար համախառն ներքին արդյունքի ցուցանիշով։ Գնողունակության համարժեքության ցուցանիշով այն 56-րդն է աշխարհում (տարեկան եկամուտը կազմում է 285,067 միլիարդ դոլար)։ 2016 թվականի դրությամբ Հունաստանն իր տնտեսական արժեհամակարգերի ընդհանուր ցուցանիշներով Եվրոպական միության 28 անդամ-պետություններից 16-րդն է։ Հունաստանը տնտեսապես զարգացած երկիր է․ երկրի տնտեսական համակարգում ամենամեծ մասնաբաժինը բաժին է ընկնում ծառայությունների ոլորտին (82,8 %)։ Երկրորդ տեղում է արդյունաբերությունը (12,3 %), իսկ գյուղատնտեսությունը երկրի տնտեսության ամենաթույլ զարգացած ճյուղն է (3,9 %)։ Այս պետության կարևորագույն և ամենաեկամտաբեր ենթաճյուղերն են զբոսաշրջությունն ու նավագնացությունը։ 2013 թվականի տվյալներով Հունաստանը Եվրոպական միության 7-րդ և աշխարհի՝ 16-րդ ամենաշատ այցելուներ ունեցող պետությունն է (18 միլիոն զբոսաշրջիկ)։ Հունական առևտրային նավատորմը խոշորագույնն է աշխարհում․ վերջինիս բաժին է ընկնում համաշխարհային փոխադրումների 15 %-ը։ Հունաստանի և Ասիայի երկրների միջև միջազգային ծովային փոխադրումների աճող պահանջարկը հանգեցնում է նավթարդյունաբերության աննախադեպ վերելքին։
Հունաստանը ԵՄ-ի կարևորագույն գյուղատնտեսական արտադրողն է։ Լինելով Բալկանների խոշորագույն տնտեսական գերտերությունը՝ այն հանդիսանում է որպես տարածաշրջանային կարևոր ներդրող։ Հունաստանը 2013 թվականի դրությամբ Ալբանիայի խոշորագույն, Բուլղարիայի՝ երկրորդ, Ռումինիայի և Սերբիայի՝ երրորդ խոշորագույն օտարերկրյա ներդրողն է, ինչպես նաև Մակեդոնիայի Հանրապետության ամենակարևոր առևտրային գործընկերը։ Հունաստանը բարձր եկամուտ ունեցող երկիր է, որն անդամակցում է Առևտրի համաշխարհային կազմակերպությանը, Տնտեսական համագործակցության և զարգացման կազմակերպությանը, Միջազգային հաշվարկների բանկին և Սևծովյան տնտեսական համագործակցությանը (հիմնադիր-անդամ)։ Հանրապետական Հունաստանը Եվրոպական միությանն անդամակցում է 1981 թվականից ի վեր։ 2001 թվականին Հունաստանն ընդունում է եվրոն որպես ազգային արժույթ, որն իր հերթին փոխարինում է դրախմային։


== Ծանոթագրություններ ==
Աննովկա (գյուղ, Բելեբեևսկի շրջան)

Անվան այլ կիրառումների համար տե՛ս՝ ԱննովկաԱննովկա (ռուս.՝ Анновка, բաշկիրերեն՝ Анновка), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 337 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սան Պրոկոպիո

Սան Պրոկոպիո  (իտալերեն՝ San Procopio), քաղաք Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 575 մարդ, բնակչության խտությունը կազմում է 58 մարդ/կմ²։ Զբաղեցնում է 10 կմ² մակերես տարածք։ Փոստային ինդեքսն է՝ 89020։ Հեռախոսային կոդը՝ 0966։


== Ժողովրդագություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0966 333001
Էլեկտրոնային փոստ՝ sindaco@comune.sanprocopio.rc.it
Պաշտոնական կայք՝ http://sanprocopio.asmenet.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Թափանցիկություն

Թափանցիկություն միջավայրի (նյութի) բնութագիր, որոշվում է միջավայրում, առանց տարածման ուղղությունը փոխելու, միավոր երկարության ճանապարհ անցած ճառագայթման հոսքի (տեսանելի լույսի դեպքում՝ լուսային հոսքի) և զուգահեռ ճառագայթների փնջի ձևով այդ միջավայր մտնող հոսքի հարաբերությամբ։ Թափանցիկության ընդհանուր դեպքում ալիքի երկարության ֆունկցիա է և բնորոշում է միաժամանակ նյութում ճառագայթման հոսքի կլանման և ցրման երևույթները։ Թափանցիկությունը այնքան ավելի մեծ է, որքան թույլ է կլանվում և ցրվում ճառագայթումը, առավել մեծ թափանցիկությամբ են օժտված հիմնականում օպտիկական ճառագայթման ուղղորդված թողունակությամբ միջավայրերը։ Թափանցիկությունը պետք է տարբերել թողունակությունից (ընդհանրապես), քանի որ միջավայրը կարող է անթափանց լինել, սակայն անցկացնել ցրված լույսը (օրինակ, բարակ թուղթը)։ Օպտիկական քվարցի 1 սմ հաստությամբ շերտի թափանցիկություն մոտ 0,999 է, օպտիկական ապակունը՝ ~0,99–0,995:
Մթնոլորտի թափանցիկությունը, որը պայմանավորում է էլեկտրամագնիսական էներգիայի թափանցումը մթնոլորտում, կախված է օդի զանգվածից, ինչպես նաև օդում ջրային գոլորշիների և փոշու պարունակությունից։


== Տես նաև ==
Լույսի կլանում
Լույսի անդրադարձում
Պատմություն Լուի Պաստյորի մասին

«Պատմություն Լուի Պաստյորի մասին» (անգլ.՝ The Story of Louis Pasteur), 1935 թվականին նկարահանված կենսագրական դրամա ֆրանսիացի մանրէաբան և քիմիկոս Լուի Պաստյորի մասին։


== Սյուժե ==
Ֆրանսիա։ 19-րդ դար։ Քիմիկոս Լուի Պաստյորի՝ բժշկության բնագավառում նորարարական գաղափարները մերժվում են բժիշկների մեծամասնության կողմից։ Նախքան վիրահատության սկսվելը, ձեռքերը լվանալու և գործիքներն ախտահանելու  բժիշկներին ուղղված կոչը ծաղրուծանակի է ենթարկվում։ Սակայն իր փոքրաթիվ կողմնակիցների օգնությամբ Պաստյորին հաջողվում է կարևոր գյուտ անել, և չնայած հալածանքներին՝ դառնալ հանրահայտ։


== Դերերում ==
Պոլ Մունի՝ Լուի Պաստյոր
Ժազեֆին Հատչինսոն՝ Մարի Պաստյոր
Անիտա Լուիզա՝ Անետ Պաստյոր 
Դոնալդ Վուդս՝ բժիշկ Ժան Մարտել
Ակիմ Թամիրով՝ բժիշկ Զարանոֆ
Հենրի Օ՚Նիլ՝  բժիշկ Պիեռ Ռու


== Մրցանակներ և անվանակարգեր ==
Մրցանակների ու անվանակարգերի ամբողջական ցանկը զետեղված է Internet Movie Database կայքում։


== Ծանոթագրություններ ==


== Արտաքին հղումներ ==
«Պատմություն Լուի Պաստյորի մասին»(անգլ.) ֆիլմը Allmovie կայքում:
«Պատմություն Լուի Պաստյորի մասին»(անգլ.) ֆիլմը Internet Movie Database կայքում
Ֆիլմի մասին TCMDB.com Archived 2007-03-11 at the Wayback Machine. կայքում (անգլերեն)
Թոխլիան

Թոխլիան, գյուղ Արևմտյան Հայաստանում, Բիթլիսի վիլայեթի Գենջի գավառակում։


== Բնակչություն ==
1914 թվականին ուներ 14 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
.id

.id, Ինդոնեզիայի վերին մակարդակի ազգային դոմենն է։


== Արտաքին հղումներ ==
IANA .id whois տեղեկություն
Լաուրիտո

Լաուրիտո (իտալերեն՝ Laurito), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 941 մարդ, բնակչության խտությունը կազմում է 50 մարդ/կմ²։ Զբաղեցնում է 19 կմ² մակերես։ Փոստային ինդեքս՝ 84050, հեռախոսային կոդ՝ 0974։
Կոմունայի հովանավորն է սուրբ Փիլիպպոս Ագիրացին։ Տոնը նշվում է մայիսի 12-ին։


== Ժամանակագրություն ==
Բնակավայր


== Կապի տվյալներ ==
Հեռախոս՝ 0974 954114 — 0974 954287
Էլեկտրոնային փոստ՝ comunedilaurito@comune.laurito.sa.it
Պաշտոնական կայք՝ http://www.comune.laurito.sa.it/


== Արտաքին հղումներ ==
Բնակավայրի պաշտոնական կայք(իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աստերոիդների ցանկ (163101-163200)

Աստերոիդների ցանկ (163001-163100)  • Աստերոիդների ցանկ  • Աստերոիդների ցանկ (163201-163300)
 Աստերոիդների ցանկ (163001-163100)  • Աստերոիդների ցանկ  • Աստերոիդների ցանկ (163201-163300)
(9589) Դերիդեր

(9589) Դերիդեր (անգլ.՝ Deridder), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 21-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,594017 ա. մ., առավելագույնը մոտենում է 2,45 ա. մ. հեռավորության վրա և հեռանում 2,7381 ա. մ.։ Արեգակի շուրջ մեկ ամբողջական պտույտ է կատարում 1526,01 երկրային օրվա ընթացքում, իր ուղեծրով շարժվելով միջինում 0,235909 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9589) Դերիդեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(5490) Բարբրիջ

(5490) Բարբրիջ (անգլ.՝ Burbidge), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,303034 ա. մ., առավելագույնը մոտենում է 2,029 ա. մ. հեռավորության վրա և հեռանում 2,577 ա. մ.։ Արեգակի շուրջ մեկ ամբողջական պտույտ է կատարում 1276,58 երկրային օրվա ընթացքում, իր ուղեծրով շարժվելով միջինում 0,282003 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5490) Բարբրիջ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Երջանկության օրը

«Երջանկության օր», խորհրդային լիամետրաժ սև-սպիտակ գեղարվեստական ֆիլմ, որը բեմադրել է ռեժիսոր Իոսիֆ Խեյֆիցը 1963 թվականին «Լենֆիլմ» կինոստուդիայում Յուրի Գերմանի վեպի հիման վրա։ Ֆիլմի պրեմիերան ԽՍՀՄ-ում տեղի է ունեցել 1964 թվականի հուլիսի 27-ին։


== Սյուժե ==
Շտապ օգնության բժիշկ Ալեքսանդրը ավտոբուսում հանդիպում է գեղեցիկ անծանոթուհու՝ իր անվանակից Ալեքսանդրային։ Սիրահարվելով՝ Ալեքսանդրը աղջկա հետ մի ամբողջ երեկո է անցկացնում, բայց կորցնում է նրան ամբոխի մեջ։ Չկարողանալով մոռանալ անծանոթուհուն՝ նա փորձում է նորից գտնել նրան։
Ալեքսանդրայի ամուսինը դառնում է ողբերգության մեղավոր՝ հրաժարվելով արշավախմբից։ Նա իր համար կազմակեպրում է «երջանկության օր», որն անցկացնում է իր սիրելի կնոջ հետ։ Տանջված իր ամուսնու հարբեցողությունից ու անգործությունից՝ Ալեքսանդրան որոշում է փոխել իր կյանքը, գնալ գյուղ և վերադառնալ աշխատանքի դպրոցում։


== Ֆիլմում նկարահանվել են ==
Թամարա Սյոմինա – Ալեքսանդրա Նիկոլաևնա Օռլովա
Վալենտին Զուբկով – Ֆեոդոր Անդրեևիչ, Ալեքսանդրայի ամուսինը
Ալեքսեյ Բատալով – Ալեքսանդր Նիկոլաևիչ Բերյոզկին
Նիկոլայ Կրյուչկով – դերձակ Տիմոֆեյ Կաշին, Ռիտայի հայրը
Լարիսա Գոլուբկինա – Ռիտա
Իոսիֆ Կոնոպացկի – Լև Լեոնիդովիչ, Ռիտայի փեսացուն
Վլադիմիր Տիկկե – Անատոլի Ստրելցով, Ռիտայի փեսացուն


== Նկարահանող խումբ ==
Սցենարիստներ՝ Յուրի Գերման, Իոսիֆ Խեյֆից
Բեմադրող ռեժիսոր՝ Իոսիֆ Խեյֆից
Գլխավոր օպերատոր՝ Հենրիկ Մարանջյան
Նկարիչներ՝ Բելլա Մանևիչ, Իսահակ Կապլան
Ռեժիսոր՝ Վիտալի Մելնիկով
Կոմպոզիտոր՝ Նադեժդա Սիմոնյան


== Ծանոթագրություններ ==


== Արտաքին հղումներ ==
««День счастья»»։ Государственный регистр фильмов։ Министерство культуры Российской Федерации։ Վերցված է 2014-03-18 
«День счастья» Аннотированный каталог фильмов киностудии «Ленфильм» 1918—2003.
««День счастья»»։ Фильмы։ Энциклопедия отечественного кино։ Արխիվացված է օրիգինալից 2014-03-18-ին։ Վերցված է 2014-03-18  
««День счастья»»։ Статья։ Онлайн энциклопедия Кирилла и Мефодия։ Վերցված է 2014-03-18 
День счастья // Энциклопедия кино. — 2010.
««День счастья»»։ Теле- и художественные фильмы։ Телеканал «Культура»։ Արխիվացված է օրիգինալից 2014-03-18-ին։ Վերցված է 2014-03-18
Գայանե Հովհաննիսյան (լեզվաբան)

Անվան այլ կիրառումների համար տե՛ս՝ ‎Գայանե Հովհաննիսյան (այլ կիրառումներ)Գայանե Ռազմիկի Հովհաննիսյան (մարտի 6, 1965(1965-03-06), Երևան, Հայկական ԽՍՀ, ԽՍՀՄ), հայ լեզվաբան։ Բանասիրական գիտությունների դոկտոր (2000), պրոֆեսոր (2005)։


== Կենսագրություն ==
Գայանե Հովհաննիսյանը ծնվել է 1965 թվականին Երևանում։ 1987 թվականին ավարտել է Երևանի ռուսաց և օտար լեզուների ինստիտուտը։
1993 թվականին ՌԴ ԳԱԱ Լեզվաբանության ինստիտուտում պաշտպանել է թեկնածուական թեզը։ 1993-1996 թվականներին անգլերեն է դասավանդել Մոսկվայի բուհերում, 1996-2001 թվականներին դասավանդել է Երևանի պետական համալսարանի ռոմանագերմանական ֆակուլտետում,  2000 թվականին ՀՀ ԳԱԱ լեզվաբանության ինստիտուտում պաշտպանել է դոկտորական ատենախոսությունը։ 2000-2007 թվականներինեղել է Հայաստանի պետական մանկավարժական համալսարանի ռոմանագերմանական բանասիրության ամբիոնի հիմնադիր-վարիչը, 2000 թվականից դասախոսել է Երևանի պետական լեզվահասարակագիտական համալսարանում։ 2003-2013 թվականներին աշխատել է ՀՀ արդարադատության նախարարության փորձագիտական կենտրոնում որպես փորձագետ-լեզվաբան։
2013-2021 թվականներին դասավանդել է Մասկատի Տեխնոլոգիական համալսարանում, Օման։ 2021 թվականից աշխատում է Բրյուսովի պետական համալսարանում։ 
Աշխատանքները վերաբերում են կիրառական, կոգնիտիվ (ճանաչողական) լեզվաբանության խնդիրներին, լեզվուսուցման, լեզվական մտածողության և գիտակցության խնդիրներին։ Հեղինակ է մոտ 80 գիտական աշխատության, այդ թվում` մենագրության, բուհական դասագրքերի, ձեռնարկների և հոդվածների` տպագրված ՀՀ֊ում և այլ երկրներում։


== Մրցանակներ ==
Խաչատուր Աբովյանի հուշամեդալ, 2004


== Երկեր ==
Ժամանակի հոգելեզվաբանական հայեցակարգը (մենագրություն) 2001։
Հոգելեզվաբանության ներածություն (բուհական ձեռնարկ) 2003։


== Ծանոթագրություններ ==
Ռեբեսե (գյուղ, Ռիուգե շրջան)

Անվան այլ կիրառումների համար տե՛ս՝ ՌեբեսեՌեբեսե (էստ․՝ Rebäse), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Hurricane (երգ, Լյուկ Քոմբս)

«Hurricane», ամերիկացի քանթրի երգիչ Լյուկ Քոմբսի երգը, որը թողարկվել է որպես առաջնաելույթային ստուդիական «This One’s For You» (2017) ալբոմի առաջին սինգլ։ 
Սինգլը Country Airplay հիթ-շքերթում զբաղեցրել է առաջին, իսկ Hot Country Songs քանթրի հիթ-շքերթում՝ երրորդ հորիզոնականը՝ ԱՄՆ-ի Ձայնագրող ընկերությունների ամերիկյան ասոցիացիայի (RIAA) կողմից ստանալով պլատինե հավաստագիր


== Պատմություն ==
Երգը պատմում է Քոմբսի՝ նախկին ընկերուհու հետ հանդիպումից հետո ապրած զգացմունքների մասին, որոնք համեմատելի են փոթորկի հետ։ Rolling Stone ամսագրի տեսաբանը երգն նկարագրել է որպես «իննսունականների նոր երաժշտական դպրոցի և քանթրի ժամանակաշրջանի պատահական համադրություն, որը ազատորեն խառնվում է էլեկտրոնային բիթերի հետ»։ Երգի պրոդյուսեր Սքոթ Մոֆաթը կանադական The Moffatts քանթրի խմբից է։ Երգը դրական արձագանքներ է ստացել երաժշտական քննադատների և Taste of Country ինտերնետ-հրատարակությունների կողմից։


== Հիթ-շքերթներ ==


=== Շաբաթական հիթ-շքերթներ ===
|style="width:50%; "|


=== Վերջնական-տարեկան հիթ-շքերթներ ===

|}


== Ծանոթագրություններ ==


== Արտաքին հղումներ ==
 «Hurricane» (անգլ.)
Նուռմե (գյուղ, Սաուգա շրջան)

Անվան այլ կիրառումների համար տե՛ս՝ ՆուռմեՆուռմե (էստ․՝ Nurme), գյուղ Էստոնիայի Պյարնումաա նահանգի Սաուգա շրջանում։
2011 թվականի տվյալներով գյուղում բնակվում էր 171 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(3098) վան Սպրանգ

(3098) վան Սպրանգ (անգլ.՝ van Sprang), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,302465 ա. մ., առավելագույնը մոտենում է 1,817 ա. մ. հեռավորության վրա և հեռանում 2,788 ա. մ.։ Արեգակի շուրջ մեկ ամբողջական պտույտ է կատարում 1276,11 երկրային օրվա ընթացքում, իր ուղեծրով շարժվելով միջինում 0,282107 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3098) վան Սպրանգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սաանիկա

Սաանիկա (էստ․՝ Saanika), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սանգեր

Սանգեր, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1907 թվականին գյուղն ունեցել է 836, իսկ 1908-ին՝ 764 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Կալիչե ալ Կոռնովիլիո

Կալիչե ալ Կոռնովիլիո (իտալերեն՝ Calice al Cornoviglio), կոմունա Իտալիայի Լիգուրիա մարզի Սպեցիա գավառում։
Բնակչությունը կազմում է 1189 մարդ (2008)։ Բնակչության խտությունը՝ 35 մարդ/կմ²։ Տարածքը կազմում է 34 կմ²։ Փոստային ինդեքս՝ 19020։ Հեռախոսային կոդ՝ 0187։
Կալիչե ալ Կոռնովիլիոն սահմանակից է Բեվեռինո, Ֆոլո, Մուլացո, Պոդենցանա, Ռոքետա դի Վարա, Տրեզանա մունիցիպալիտետներին։
Կոմունայի հովանավորն է Սուրբ Կույս Մարիամը։ Տոնը նշվում է դեկտեմբերի 10-ին։


== Ժողովրդագրություն ==
Բնակչության դինամիկան.


== Համայնքի վարչակազմ ==
Հեռախոսահամար՝ 0187 935644
Էլեկտրոնային հասցեն՝ comcal@libero.it
Պաշտոնական կայք՝ http://www.comune.calicealcornoviglio.sp.it


== Արտաքին հղումներ ==
Официальный сайт населённого пункта (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սերնե (Կալվադոսի գավառ)

Սերնե (ֆր.՝ Cernay), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 119 մարդ, բնակչության խտությունը` 20.45 մարդ/կմ²։ Բնակավայրը զբաղեցնում է 5.82 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ արևմուտք, Կան քաղաքից` 55 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 91 աշխատունակ (15-64 տարեկան)  բնակիչ, որոնցից ակտիվ էին 59-ը, իսկ ոչ ակտիվները` 32։ Ակտիվության ցուցանիշը կազմում է 64,8 %։ 59 աշխատունակ մարդկանցից աշխատել է 53 անձ (26 տղամարդ և 27 կին)։ Գործազուրկ են եղել 6 անձ (1 տղամարդ և 5 կին)։ 32 անաշխատունակներից 8-ը եղել են աշակերտներ կամ ուսանողներ, 17-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ջոմսոմ

Ջոմսոմ (նեպալ.՝ जोमसोम, նաև Ջոմոսոմ), փոքրիկ քաղաք Նեպալում, Մուստանգ շրջանի վարչական կենտրոնը։


== Աշխարհագրություն ==
Ջոմսոմը գտնվում է Հիմալայներում՝ բարձրությունը ծովի մակարդակից 2770 մ է։ Քաղաքը գտնվում է Կալի-Գանդակի գետից առաջացած հովտում, որը հոսում է Աննապուրնա և Դաուլագիրի լեռների միջև։ Հովտի լայնությունը 0,5-1 կմ է։
Ջոմսոմից երևում են Դհաուլագիրի (8167 մ), Նիլգիրի (7061 մ) և Տուկչե-Րի (6920 մ) լեռնագագաթները։
2011 թվականի տվյալներով Ջոմսոմի բնակչությունը կազմում էր 1370 մարդ։


== Տնտեսություն ==
Ջոմսոմում գործում են Նեպալի մի շարք պետական ​​և առևտրային կազմակերպությունների ներկայացուցիչներ։  
Բնակչությունը զբաղված է գյուղատնտեսությամբ և զբոսաշրջությամբ։ Ջոմսոմ շրջանում աճեցված խնձորները բարձր են գնահատվում իրենց համի համար։ 


== Ռազմական բազա ==
Ջոմսոմում կա նեպալյան բանակի լեռնային հրացանների պատրաստման կայան։


== Տրանսպորտ ==
Հարավ ընթացող ճանապարհը Ջոմսոմին կապում է Բենիի հետ, իսկ ավելի ուշ՝ Պոկհարայի հետ։ Այս ճանապարհին կա ավտոբուսային երթուղիների ցանց։
Ճանապարհը դեպի հյուսիս տանում է դեպի Կագբենի գյուղ և դեպի Մուկտինաթ տաճարային համալիր՝ հինդուիստների և բուդդիստների ուխտատեղի։
Ջոմսոմում կա փոքր օդանավակայան («Ջոմսոմ» օդանավակայան), որտեղից կանոնավոր չվերթներ են իրականացվում դեպի Պոխարա (թռիչքի տևողությունը մոտ 20 րոպե է)։ Օդանավակայանը բաց է միայն առավոտյան, քանի որ ցերեկը ուժեղ քամի է բարձրանում Կալի-Գանդակի հովտում, ինչը անհնար է դարձնում օդային ճանապարհորդությունը։


== Զբոսաշրջություն ==
Արշավային զբոսաշրջային երթուղիներն անցնում են Ջոմսոմով.

«Աննապուրնայի շուրջ»՝ երեքշաբաթյա արշավ է Աննապուրնա լեռնաշղթայի շուրջ։ Շատ զբոսաշրջիկներ երթուղու քայլող հատվածն ավարտում են Ջոմսոմում, որտեղից ինքնաթիռով թռչում են Պոկհարա, այս դեպքում արշավը տևում է 2 շաբաթից էլ քիչ։
Ջոմսոմյան տրեկ՝ արշավ Նայապուլից մինչև Մուկտինաթ։Ջոմսոմից հյուսիսային ուղղությամբ ճանապարհ կա դեպի Լո թագավորություն՝ վերին Մուստանգի տարածք, լեզուն և մշակույթը կապված է Տիբեթի հետ։
Քաղաքից հարավ գտնվում է Մուստանգի թանգարանը, որտեղ ցուցադրվում են տարազների, լուսանկարների և կենցաղային իրերի հավաքածուներ։


== Պատկերասրահ ==

		
		
		
		
		
		
		
		
		


== Ծանոթագրություններ ==
Վելիկի Սկնիտ

Վելիկի Սկնիտ (ուկրաիներեն՝ Великий Скнит), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Վելիկի Սկնիտ գյուղում բնակվում էր 584 մարդ։ Բնակավայրը զբաղեցնում է 2,25 կմ² տարածք։ Բնակչության խտությունը կազմում էր 259,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնջարդինո Լիգուրե

Մոնջարդինո Լիգուրե (իտալերեն՝ Mongiardino Ligure), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 186 մարդ (2008)։ Բնակչության խտությունը՝ 6 մարդ/կմ²։ Տարածքը կազմում է 29 կմ²։ Փոստային ինդեքս՝ 15060։ Հեռախոսային կոդ՝ 0143։
Բնակավայրի հովանավորն է հանդիսանում Սուրբ Հովհաննես Մկրտիչը։ Տոնը նշվում է հունիսի 24-ին։


== Ժողովրդագրություն ==
Բնակչության աճը։


== Արտաքին հղումներ ==
Վիճակագրական ազգային ինստիտուտ


== Ծանոթագրություններ ==
Պեցանա

Պեցանա (իտալերեն՝ Pezzana), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 17 կմ² տարածք։ Բնակչությունը 2008 թվականի տվյալներով 1127 մարդ է։ Հեռախոսային կոդը՝ 0161։ Փոստային ինդեքս 13010։ Խտությունը՝ 66 մարդ/կմ²։


== Ժողովրդագրություն ==
Բնակչության աճ.


== Տվյալներ ==
Հեռախոսահամար - 161818113


== Ծանոթագրություններ ==


== Արտաքին հղումներ ==
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Կատակագուսան

Կատակագուսան, կատակերգակ դերասան հայ միջնադարյան աշխարհիկ պրոֆեսիոնալ թատրոնում, որ համապատասխանում է հունարեն μῖμος (միմոս) հասկացությանը (տես նաև ծաղրածու, խեղկատակ)։
Դեղին էջեր

Դեղին էջեր, տեղեկագիրք որոշակի աշխարհագրական տարածքի կազմակերպությունների հասցեների և հեռախոսահամարների վերաբերյալ, որում տեղեկությունը ներկայացված է ըստ այդ կազմակերպությունների գործունեության ոլորտների։
Անունը կապված է այն բանի հետ, որ 100 տարուց ավելի է նրանք ավանդաբար տպագրվում են դեղին թղթի վրա (սպիտակ թուղթն օգտագործվում է մասնավոր հեռախոսահամարների, իսկ կապույտը՝ պետական մարմինների համար)։


== Պատմություն ==
1883 թվականին ԱՄՆ-ի Վայոմինգ քաղաքում մի տպագրիչի մոտ վերջացել էր սպիտակ թուղթը և նա ստիպված էր տպագրել այդ քաղաքի հեռախոսային տեղեկագիրքը դեղին թղթի վրա։ 3 տարի անց՝ 1886 թվականին Ռեյբեն Համիլտոն Դոննելին (Reuben Hamilton Donnely) Չիկագո քաղաքում հիմնադրեց «R. H. Donnely» հրատարակչական ընկերությունը, պայմանագիր կնքեց Չիկագոյի հեռախոսային ընկերության հետ՝ այդ ընկերության հաճախորդների համար հեռախոսային տեղեկագրքեր տպելու/հրատարակելու մասին և տնտեսման նպատակով տեղեկագրքերը սկսեց տպել էժան դեղին թղթի վրա՝ այդպիսով պաշտոնապես ստեղծելով «Դեղին էջեր» տեղեկագիրքը։
Տեղեկությունը դասակարգված էր առաջին հերթին ըստ գործունեության ոլորտների։
Ինտերնետի ստեղծումից հետո այդ տերմինը սկսեց կիրառվել նաև նույն պրոֆիլի օնլայն տեղեկատուների ընդգծման համար։
Այսօր «Դեղին էջերն» օգտագործվում է և անգլախոս, և ոչ անգլախոս երկրներում։ ԱՄՆ-ում այն նշանակում է ոլորտ (գործունեության), կատեգորիա, մինչդեռ մի շարք երկրներում այն գրանցված է որպես հատուկ անուն։


== Հղումներ ==
Հայաստանի Դեղին էջեր Archived 2009-07-16 at the Wayback Machine.
Դեղին էջեր բիզնես կատալոգ
Լորակ

Լորակ (ֆր.՝ Laurac), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 167 մարդ, բնակչության խտությունը` 144.21 մարդ/կմ²։ Բնակավայրը զբաղեցնում է 1.158 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 160 կմ արևմուտք, Կարկասոն քաղաքից` 30 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 108 աշխատունակ (15-64 տարեկան)  բնակիչ, որոնցից ակտիվ էին 76-ը, իսկ ոչ ակտիվները` 32։ Ակտիվության ցուցանիշը կազմում է 70,4 %։ 76 աշխատունակ մարդկանցից աշխատել է 68 անձ (37 տղամարդ և 31 կին)։ Գործազուրկ են եղել 8 անձ (3 տղամարդ և 5 կին)։ 32 անաշխատունակներից 8-ը եղել են աշակերտներ կամ ուսանողներ, 13-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==